cyanic-selkie/wikianc huggingface dataset:
Loulanas
Loulanas arba Kroraina  – oazė ir joje buvęs miestas (gyvenviečių santalka) bei karalystė Rytų Turkestane, dabartinio Sindziango (KLR) pietryčiuose, Lobnoro dykumos šiaurinėje dalyje, netoli buvusio Lobnoro ežero kranto.
Vietovė buvo gyvenama bent nuo XIX a. pr. m. e., čia rastos vadinamosios „Tarimo mumijos“. Pirmieji šio krašto gyventojai, matyt, buvo indoeuropiečiai tocharai. Ši oazė buvo prie svarbios šilko kelio trasos, tarp Dunhuango (Gansu koridorius) bei Korlos (prie Tianšanio). Taip pat per Čarklyką jungėsi su Hotanu ir Jarkandu.
Pirmieji Loulano gyventojai tocharai kalbėjo indoeuropietiška tocharų kalba, jos krorainiška tarme (tocharų C kalba). Tačiau vėliau į Loulaną ėmė keltis žmonės iš Gandharos, augo Kušanų imperijos įtaka, todėl jau III a. čia paplito Gandharos prakritas, užrašytas kharošthi raštu. Bet gandhariškuose įrašuose dar randama nemažai tochariškų žodžių.
Pirminis vietovės pavadinimas buvęs Krorenas (Krorän) arba Kroraina, pagal kurį pritaikytas ir kiniškas pavadinimas (sen. kin. *glu-glân). VII a. buvęs miestas kinų vienuolio paminėtas kaip Nafupo, kas greičiausiai yra sogdų, IV a. gyvenusių šilko kelio miestuose, žodis Navapa („naujas vanduo“).
Loulaną atrado švedų keliautojas Svenas Hedinas, o 1906 ir 1914 m. vietovę kasinėjo Aurelis Šteinas.
Loulane ir apylinkėse aptikta daug vertingų archeologinių radinių: kilimų ir šilko nuotrupų, medžio raižinių, budistinių įrašų (kharošthi raštu), stūpų, miesto sienų, statinių liekanų, žmonių palaikų, juvelyrikos, keramikos, medienos indų šukių, monetų, papuošalų, efedros lazdelių ir pan.
Dviračių sportas 2012 m. vasaros olimpinėse žaidynėse
Dviračių sportas 2012 m. vasaros olimpinėse žaidynėse vyks trisdešimtą kartą. Sportininkai varžysis keturių tipų dviračių varžybose: treko, plento, motokroso ir kalnų. Iš viso bus išdalinta aštuoniolika medalių rinkinių (po 9 vyrams ir moterims).
Palyginus su 2008 m. olimpinėmis žaidynėmis, olimpinėje treko programoje buvo daug pakeitimų. Buvo pašalinta vyrų ir moterų individualus persekiojimas bei ir vyrų Madisono rungtis. Komandinis sprintas, komandinis persekiojimas ir keirinas buvo pridėtas prie moterų programos, o omniumas tiek prie vyrų, tiek prie moterų.
Plento varžybų formatas
Tiek vyrų, tiek moterų plento lenktynėse visi dalyviai pradeda vienu metu. Pirmasis, kirtęs finišo liniją, tampa laimėtoju. Vyrų ir moterų plento lenktynių maršrutas (en).
Asmeninio laiko lenktynėse sportininkai startuoja 90 sekundžių intervalais. Dviratininkas, įveikęs trasą greičiausiai, tampa laimėtoju. Vyrų ir moterų lenktynių laikui maršrutai (en).
Kvalifikacija
* – Lietuva neturi teisės pelnyti vietos olimpiadoje dėl kvotų Europos šalims. ''** – 2012 m. pasaulio treko čempionate Lietuvos moterų sprinto komanda užėmė septintą vietą užfiksavusios 33,544 s, bet vėliau teisėjų sprendimu buvo pažemintos į paskutinę vietą ir paskutinis Europos kelialapis atiteko Ukrainai.
Leonas Morenas, kunigas
Leonas Morenas, kunigas – 1961 m. sukurtas filmas pagal to paties pavadinimo Béatrix Beck romaną, 1952 m. apdovanotą Gonkūrų premija.
Turinys
Prancūzijos Alpių miestelis Antrojo pasaulinio karo metais. Barnė, jauna našlė, gyvenanti kartu su mažamete dukra, prijaučia pasipriešinimo judėjimui, tačiau bijo galimų represijų, nukreiptų prieš žydus. Kadangi dukters tėvas buvo žydas, moteris nusprendžia pakrikštyti dukrą ir vėliau išsiunčia ją į kaimą, kur mano būsiant saugiau. Eidama pro bažnyčią, ji nusprendžia užeiti į ją ir sutiktam kunigui išdėti viską, ką ji galvoja apie tikėjimą. Jos nuostabai, klausykloje sutiktas jaunas kunigas Leonas Morenas nepuola jai prieštarauti, tačiau pasiūlo giliau pažvelgti į tikėjimą. Suintriguota Barnė apsilanko pas jį dar kartą ir gauna knygų, kurios pamažu keičia visą jos požiūrį ir į tikėjimą, ir į tai, kas vyksta aplinkui. Palaipsniui ji tampa tikinti ir savo pasikeitimu sudomina savo bendradarbes, kurios taip pat nusprendžia aplankyti ją taip pakeitusį kunigą. Netrukus Barnė supranta, kad pavydi ir yra jam neabejinga...
The Legend of Zelda: Majora's Mask
The Legend of Zelda: Majora's Mask (, Mažoros kaukė) – 2000 m. kompiuterinis nuotykių žaidimas, kurį sukūrė ir išleido Japonijos „Nintendo“ kompanija. Tai vieno žaidėjo žaidžiamas žaidimas, išleistas „Nintendo 64“ konsolei ir yra „The Legend of Zelda“ žaidimų serijos dalis.
Vėliau žaidimas adaptuotas „Game Cube“ (2003) ir „Wii“ (2009) konsolėms, bei 2015 m. sukurtas žaidimo perdirbinys „Nintendo 3DS“ nešiojamai konsolei. Žaidimas susilaukė palankaus kritikų vertinimo: „Nintendo 64“ versija įvertinta 95/100 vidurkiu, o „3DS“ versija − 89/100 vidurkiu pagal metacritic.com svetainės suvestines.
„Majora's Mask“ buvo komerciškai sėkmingas. Pardavimai „Nintendo 64“ konsolei vertinami 3,36 mln. vnt. 2015 m. vasarį žaidimo „3DS“ versija buvo populiariausias mėnesio žaidimas JAV su 515 000 parduotų kopijų, viso jo pardavimai vertinami 2,36 mln. vienetų.
2018 m. „Slant“ žurnalas įvertino „The Legend of Zelda: Majora's Mask“ geriausiu visų laikų vaizdo žaidimu.
Apie žaidimą
„Majora's Mask“ buvo išleistas 2000 m. „Nintendo 64“ konsolei ir yra ankstesnio, didelio populiarumo sulaukusio žaidimo „The Legend of Zelda: Ocarina of Time“ tęsinys. Įvykdęs misijas praėjusiame žaidime, herojus-berniukas Link iškeliavo ieškoti prarasto draugo (fėjos Navi), kaip Prarastajame miške buvo užpultas dviejų fėjų, Tael ir Tatl. Jos nubloškė Link ant žemės nuo žirgo. Tuomet pasirodė herojus, dėvintis paslaptingą kaukę, kuris pagrobė iš Link jo turėtą stebuklingą Laiko okariną. Atsigavęs Link puolė jos susigrąžinti, tačiau herojus su kauke pagrobė ir Link žirgą Eponą. Link bandė jį pasivyti ir per tunelį nukrito į paralelinės dimensijos pasaulį Terminą, kuriame jis herojaus su kauke yra paverčiamas mediniu žmogeliuku. Fėja Tatl atsilieka nuo herojaus su kauke ir yra priversta palaikyti kompaniją Link, kuris siekia atgauti žmogišką pavidalą ir Laiko okariną. Atvykęs į Laikrodžio miestą jis sužino, kad mėnulis per tris dienas nukris ant Terminos ir ją sunaikins. thumb|right|240px|„Majora's Mask“ herojus Link su Gorono kauke (pasivertęs goronu) Laikrodžio mieste („[[Nintendo 64“ versija).]]
Žaidimo eigoje žaidėjas iš trečiojo asmens perspektyvos valdo herojų Link. Žaidimas yra susietas su laiku − per 3 dienas (72 valandas) Link turi išgelbėti Terminą nuo krentančio mėnulio. Su atgautos Laiko okarinos pagalba Link gali grąžinti laiką į praeitį ir nuolat pradėti papildomas misijas, kurios veda išgelbėjimo link. Grodamas okarina Link gali sulėtinti ar paspartinti laiką. Žaidimo eiga priklausoma nuo laiko − kai kurie veikėjai pasirodo ar įvykiai įvyksta tik tam tikru laiku. Grąžindamas laiką į įvykių pradžią Link praranda visus sugebėjimus ir surinktus pinigus, jei prieš tai nepasideda jų į banką. Taip pat, Link nepraranda rastų kaukių. Žaidime Link gali surasti 24 kaukes. Uždėjus kaukę, ji suteikia herojui įvairių, nebūdingų žmogiškajam pavidalui, savybių, pavyzdžiui, paverčia mediniu žmogeliuku, kuris gali skristi, arba Zoros rasės būtybe, kuri gali greitai plaukti ir būti po vandeniu. Kai kurios iš kaukių yra papildomos, o be kai kurių neįmanoma užbaigti žaidimo. Žaidime yra įvestas virtualus žurnalas, kuriame rašomi vykstantys įvykiai, kad žaidėjas nepasimestų tarp kartojamų 3 dienų laikotarpio įvykių.
Tradiciškai „The Legend of Zelda“ žaidimams, „Majora's Mask“ yra kovų su kardu, šalutinių misijų, trofėjų ieškojimo derinys. Misijos ir siužeto detalės sužinomos iš tekstinių dialogų su kitais veikėjais. Atnaujintoje „3DS“ versijoje įvesta kai kurių pakeitimų lyginant su „Nintendo 64“ versija: pakeistas laikrodžio atvaizdavimo interfeisas, pakeista kovų su daugeliu „bosų“ mechanika, įvestas visiškai naujas žvejojimo minižaidimas ir kita.
Alija Mustafina
Alija Mustafina (Алия Фархатовна Мустафина, g. 1994 m. rugsėjo 30 d.) – Rusijos sportinės gimnastikos atstovė, olimpinė ir pasaulio čempionė.
Biografija
2010 m. Europos čempionate pelnė sidabro medalius lygiagrečių ir balansyro rungtyse bei auksą komandinėje rungtyje su Rusijos nacionaline rinktine. Tais pačiais metais vykusiame pasaulio čempionate Mustafina tapo moterų daugiakovės čempione. Savo debiutinėse 2012 m. vasaros olimpinėse žaidynėse rusė pelnė bronzas laisvųjų pratimų ir daugiakovės rungtyse, sidabrą komandinėje įskaitoje bei pelnė olimpinės čempionės titulą lygiagrečių rungtyje. 2013 m. Europos čempionate pirmą kartą tapo individualiųjų rungčių žemyno čempione daugiakovės ir lygiagrečių varžybose. 2015 m. Europos žaidynių čempionė komandinėje ir individualioje rungtyse. 2016 m. vasaros olimpinėse žaidynėse rusė pelnė bronzą daugiakovės rungtyje ir sidabrą komandinėje įskaitoje. Moterų lygiagrečių varžybose Mustafina apgynė čempionės titulą ir iškovojo savo antrąjį olimpinį aukso medalį. 2018 m. su Rusijos nacionaline rinktine pelnė sidabro medalį komandinėje rungtyje.
Jacqui Abbott
Džaklina Abot (Jacqueline Abbott; g. 1973 m. lapkričio 10 d.) – anglų dainininkė, geriausiai žinoma kaip grupės „The Beautiful South“ buvusi vokalistė. Prie grupės atlikėja prisijungė 1994 m., o ją paliko 2000 m. 2011 m. birželį vėl pradėjo kurti kartu su buvusiu grupės įkūrėju Paul Heaton ir duetas 2023 m. duomenimis yra išleidęs penkis studijinius albumus.
Diskografija
Studijiniai albumai
Pajuodupė (Biržai)
Pajuodupė – buvęs viensėdis Biržų rajono savivaldybėje, 10 km į pietvakarius nuo Biržų.
UEFA moterų čempionų lyga 2020–2021 m.
2020–2021 m. UEFA moterų čempionų lyga – kasmetininis futbolo turnyras, kuriame varžosi geriausios moterų futbolo komandos iš visos Europos.
Finalo rungtynės vyko Gamla Ullevi stadione, kuris yra Geteborge, Švedijoje.
Gintra vs. Slovan
-- -
Krušynėliai
Krušynėliai (vok. Kruschinehlen, nuo 1938 m. Frankenreuth) – buvęs kaimas Rytų Prūsijoje, Pilkalnio apskrityje, dabartinės Kaliningrado srities šiaurės rytinėje dalyje, 13 km į šiaurės rytus nuo Pilkalnio, 20 km į pietryčius nuo Lazdynų.
Dmitrovskas
Dmitrovskas  – miestas Rusijoje, Oriolo srityje, 89 km į pietvakarius nuo Oriolo, netoli Nerusos upės; rajono centras. Praeina kelias Kromai–Komaričiai. Tekstilės, medienos apdirbimo, maisto pramonė. Yra Šv. Dmitrijaus Salonikiečio cerkvė (1725 m.), istorinis-etnografinis muziejus, Dmitrijaus Kantemiro rūmai (1715 m.).
Istorija
Dmitrovkos gyvenvietę 1711 m. įkūrė dvarininkas Dmitrijus Kantemiras. 1782 m. suteiktas miesto statusas (pavadintas Dmitrovsku). 1929–2005 m. oficialiai vadinosi Oriolo Dmitrovsku (Дмитровск-Орловский).
Elektrinis galąstuvas
miniatiūra|250px|right|Elektrinis galąstuvas
Elektrinis galąstuvas – įvairioms medžiagoms ir gaminiams bei įrankių dalims galąsti, šlifuoti, valyti skirtas elektrinis įrankis, turintis įvairios paskirties darbinius diskus. Paprastai galąstuvu aštrinami pagrindiniai pjaunamieji – kerpamieji įrankiai su ašmenimis (peiliai, kirviai, pjūklai, žirklės, skustuvai).
Gali būti stacionarūs pramoniniai ir kompaktiški staliniai galąstuvai, naudojami namų dirbtuvėse. Universalūs galąstuvai komplektuojami su didelio ir mažesnio grūdėtumo galandimo akmenimis, taip pat galandimo disku, suporuotu su šlifavimo juosta, šveitimo šepečiu ir kt. Specializuoti įrankiai skirti galąsti konkretiems instrumentams su lygiais, dantytais ir kitokios formos ašmenimis (grąžtų galvutėms, diskinių pjūklų geležtėms, pjovimo grandinėms ir t. t.).
Galąstuvo konstrukcija
Didesniąją galąstuvo korpuso dalį užima elektros variklis su atrama, įtvirtinta prie darbinio stalo. Iš abiejų pusių nuo variklio lygiagrečiai vienas nuo kito įtaisyti du skirtingo grūdėtumo abrazyviniai diskai, skirti grubiam ir tiksliam ruošinio apdirbimui. Diskų dydžiai yra 150–250 mm, storiai – 16–32 mm. Jie pridengti apsauginiais lieto metalo gaubtais, įrengti reguliuojami permatomi dangteliai apsaugoti operatorių nuo kibirkščių. Prie atviros galandimo disko dalies pritvirtinta reguliuojama atrama, į kurią reikiamu kampu atremiamas aštrinamas ruošinys.
Asinchroninis variklis užtikrina palyginti nedidelį sukimosi greitį ir žemą triukšmo lygį. Darbinė įtampa – 220 V, naudojama galia – 200–5000 V, laisvos eigos sūkių skaičius – 1380–2980 aps./min. (sausam galandimui), 90–135 aps./min. (šlapiam galandimui). Rinkoje egzistuoja ir akumuliatoriniai galąstuvų modeliai (18 V).
Krušynėliai
Istorija
dešinėje|miniatiūra|260px|Krušynėlių kaimo bendruomenė 1936 m. Seniau vadintas Tarpučiais (Tarputschen), 1785 m. jau minimas Krušynėlių vardu. 1723-1818 m. priklausė Įsruties apskrities Diržkiemio valsčiui, 1818-1945 m. – Pilkalnio apskričiai ir 1874 m. įsteigtam Lindikų valsčiui. Priklausė Viliūnų evangelikų liuteronų parapijai. Katalikai priklausė Bildviečių parapijai. 1901 m. per kaimą nutiestas siaurasis geležinkelis, įrengta stotelė. Kaimas turėjo apie 20 viensėdžių, išsibarsčiusių kaimo žemėse abipus geležinkelio. Po Antrojo pasaulinio karo išnyko. Nuo 2008 m. buvusio kaimo teritorija priklauso Krasnoznamensko rajono Dobrovolsko kaimo gyvenvietei.
UEFA moterų čempionų lyga 2020–2021 m.
Gintra vs. Vålerenga
-
Ožkamedinis
Ožkamedinis – buvęs viensėdis Biržų rajono savivaldybėje, 4 km į pietryčius nuo Kvetkų, Roksalės miško pakraštyje.
Tarpukariu priklausė Rokiškio apskrities Panemunio valsčiui. 1923 m. buvo 1 ūkis.
Konstantinas Lilas
Konstantinas Lilas (tikrasis vardas – Konstantinas Kiveris, g. 1990 m. liepos 5 d.) – Lietuvos dainininkas, dainų autorius.
Šeima
2019 m. sausio 19 d. susituokė su Juste Mikelkevičiūte.
2019 m. birželio 12 d. jam su žmona gimė sūnus.
,,Lilas ir Innomine‘‘
2009–2020 m. buvo grupės Lilas ir Innomine vokalistas, žodžių autorius.
Solinė karjera
Nors grupė išsiskyrė 2020 m., bet interviu metu vis pabrėždavo, kad dainų tekstų rašyti nesustojo.
2022 m. balandžio 20 d. pranešė, kad jau parašė pirmą solinį albumą „Niekas nėra tikra“.
Grupės nariai: gitara – Kęstutis Vaitkevičius, būgnai – Dominykas Babikas, bosas – Dovydas Mindaugas Buidovas, vokalas – Agnė Šiaulytė - Petunija.
„Niekas nėra tikra“
Pirmasis solinis albumas.
2021 m. lapkričio mėn. gavo LATGA 4 000 Eur finansavimą albumo kūrimui, kurio darbinis pavadinimas „New Text Document“.
Albumo pristatymo koncertas įvyko 2022 m. liepos 5 d. Lukiškių kalėjimas 2.0.
Mažasis Buda
Mažasis Buda – režisieriaus Bernardo Bertolucci 1993 m. sukurta drama.
Turinys
Tibeto vienuoliai, vadovaujai Lamos Norbu, visame pasaulyje ieško prieš keletą metų mirusio didžio budizmo mokytojo Lamos Dodžo reinkarnacijos. Visi ženklai ima rodyti, kad juo gali būti berniukas vardu Džesis Konradas, gyvenantis su tėvais Sietle, į kurį susiruošia vienuoliai.
Tėvai leidžia sūnui bendrauti su vienuoliais, tačiau netiki istorija apie galimą reinkarnaciją. Lamai Norbu pareiškus, kad yra dar keli kandidatai ir, norint viską išsiaiškinti, reikia vykti į Butaną, Džesio tėvas Dynas apsisprendžia važiuoti su sūnumi. Čia jie susitinka dar du kandidatus – Raju ir Gitą, – o vienuoliams tenka nelengva užduotis atpažinti tikrąjį Lamos Dodžo įsikūnijimą.
Ala Podčufarova
(g. 1987 m. spalio 24 d. Maskvoje) – Rusijos aktorė. Išgarsėjo dėl vaidmenų „Apkvailinimas“ (2008 m.), „Seserys Koroliovos“ (2010 m.), „Idealus vyras“ (2014 m.).
Vaidmenys
Pirmaisiais metais nepavyko įstoti į jokį teatro universitetą. Po metų jos bandymas buvo daugiau nei sėkmingas: pateko į tris mokymo įstaigas vienu metu: GITIS, Maskvos meno teatro mokyklą ir Ščiukino ATM. Pasirinko studijas Ščukino mokykloje, įstodama į G. P. Sazonovo kursą. 2009 m. baigė Ščiukino aukštąją teatro mokyklą.
Kitame jaunimo seriale „Ranetki“ jos herojė Kira Misšina – ambicinga mergina, konfliktuojanti su mokytojais, mėgstanti muziką ir grafičius. 2010–2011 m. aktorė vaidino serialuose: Šerifas (Marija), „Volkovo valanda - 4“ (Nataša), „UGRO. Paprasti vaikinai-3“ (Nadia), „Keliautojai-2“ (Maša) ir kt.
Pakiburiškis
Pakiburiškis – buvęs kaimas Biržų rajono savivaldybėje, 5 km į šiaurės vakarus nuo Ageniškio.
2006 m. Europos ralio čempionatas
2006 m. Pasaulio ralio čempionatas buvo 54-asis Tarptautinės automobilių federacijos (FIA) rengiamas Europos ralio čempionatas. Italijos lenktynininkas Giandomenico Basso laimėjo pirmą kartą šį čempionatą, laimėdamas 4 ralio etapus.
Tvarkaraštis ir nugalėtojai
2007 m. Europos ralio čempionato sezono tvarkaraštį sudarė 10 ralio etapų.
Karl Jiszda
Karlas Jisda (, 1899 m. liepos 21 d. – 1963 m. lapkričio (?) d. (kitais duomenimis 1962 m. lapkričio 30 d.)) – vengrų kilmės Austrijos futbolininkas, futbolo treneris ir funkcionierius.
Žaidėjas
Futbolininko karjerą pradėjo 1912 m. Vienos Floridsdorfer Sparta klube, gana greitai perėjo į Floridsdorfer A.C. Viena jaunimo komandą. Prasidėjus Pirmajam pasauliniam karui dauguma austrų futbolininkų buvo mobilizuoti į armiją ir neturintį šauktinio amžiaus Karlą Jisdą pakvietė į klubo pagrindinę sudėtį. Jis žaisdavo dešiniojo krašto puolėjo pozicijoje, 1918 m. pasiekė savo pirmąjį įvartį šalies pirmenybėse. Tais pačiais metais tapo Austrijos-Vengrijos čempionu.
Buvo veržlus ir rezultatyvus žaidėjas, 1922 m. ir 1923 m. įrašytas į daugiausiai įmušusių įvarčių šalies futbolininkų penketuką. Tačiau tai mažai padėjo gimtajai komandai, kuri po prasto pasirodymo 1923 m. sezone, perėjo į žemesniąją lygą. 1924 m. jis trumpai žaidė First Vienna FC 1894 sudėtyje, o 1925 m., sugrįžęs į Florisdorfer AC, padėjo jai iškopti į aukščiausiąją lygą. 1927 m. Karlas Jisda išvyko į JAV, žaidė už Brooklyn Wanderers. 1928 m. sezoną jis vėl gynė Florisdorfer A.C. garbę. Susižeidęs koją, 1930 m. kovo mėn. nusprendė baigti aktyviai sportuoti.
Vienuoliką kartų gynė Austrijos nacionalinės rinktinės spalvas, per rungtynes pelnė septynis įvarčius. Buvo kviečiamas ir į Vienos miesto vyrų futbolo rinktinę.
Treneris ir funkcionierius
1931 m. išvyko į Lenkiją treniruoti Garbarnia Kraków komandą, su ja laimėjo šalies čempionatą. Po to grįžo dirbti treneriu į gimtąjį Florisdorfer A.C., bet 1934 m. klubą turėjo palikti dėl vidinių intrigų. Vėliau treniravo Šveicarijos klubų FC Zürich ir FC Oerlikon futbolininkus.
1937 m. Karlas Jisda buvo pakviestas ruošti Lietuvos vyrų futbolo rinktinę Trečiosioms pasaulio futbolo pirmenybėms Paryžiuje. Į Kauną jis atvyko 1937 m. sausio 25 d. ir buvo įdarbintas treneriu Kūno kultūros rūmuose. Dirbdamas treneriu K.Jisda į Lietuvą pakvietė gimtąjį Florisdorfer A.C., kuris pralaimėjo Kauno rinktinei 2:3, o su LFLS Kaunas ir Kovas Kaunas sužaidė lygiosiomis 1:1. Šių trejų rungtynių rezultatai suteikė vilčių Lietuvos futbolo sirgaliams. Pasaulio pirmenybių atrankinių varžybų burtai Lietuvos rinktinę suvedė su Latvijos komanda. Abejas rungtynes lietuviai pralaimėjo (Rygoje santykiu 2:4 ir Kaune – 1:5), todėl iš tolimesnės kovos turėjo pasitraukti. Praleidęs Lietuvos Laikinojoje sostinėje keturiolika mėnesių, K.Jisda sugrįžo į gimtąją šalį. Po Antrojo pasaulinio karo K.Jisda buvo renkamas Florisdorfer A.C. prezidentu ir Austrijos Bundeslygos vadovu.
Veprių apylinkė
Veprių apylinkė – Lietuvos TSR administracinis-teritorinis vienetas vidurio Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Veprių valsčiuje, 1950 m. priskirta naujam Ukmergės rajonui. 1954 m. prijungta Pagelažių apylinkė, o dalis Veprių apylinkės prijungta prie Deltuvos apylinkės. 1959 m. prijungta dalis Mančiušėnų apylinkės.
Nuo 1988 m. leistas laikraštis „Šventosios vingis“.
Muskovitas
miniatiūra|250px|Muskovito kristalai Muskovitas – monoklininės simetrijos žėručių grupės mineralas. Jo sudėtis yra K2Al4[Si6Al2O20](OH, F)4. miniatiūra|left|200px|Granatų žėručių skalūnas per poliarizuojantį mikroskopą. Muskovitas atpažįstamas pagal tipines ryškias spalvas (pvz., mėlyną) ir vieną skalumo plokštumą. Tai vienas iš dažniausiai sutinkamų žėručių tipų ir randamas tiek magminėse uolienose kaip granitas, tiek metamorfinėse aliuminiu praturtintose uolienose kaip skalūnai. Šis mineralas gali būti atpažįstamas pagal savo šviesią spalvą ir vieną skalumo plokštumą.
Turkmėnistano pramonininkų ir verslininkų partija
Turkmėnistano pramonininkų ir verslininkų partija – Turkmėnijos politinė partija. Partija atsirado 2012 m. rugpjūtį kaip pirmoji legali opozicinė partija šalyje. 2013 m. birželio 10 d. partijos lyderis Ovezmamedas Mamedovas buvo išrinktas į Turkmėnijos asamblėją per papildomus rinkimus, surengtus dėl penkių laisvų vietų.
2017 m. gruodį antrojoje nacionalinėje partijos konferencijoje delegatai naujuoju partijos vadovu išrinko Saparmuratą Ovganovą.
Partija rėmė prezidento Gurbangulio Berdimuhamedovo politiką. Pasak kritikų, partija atsirado tik tam, kad sukurtų daugiapartinių rinkimų iliuziją.
Velniukas (12131322)
Greta ežero telkšo mažesni Oklelio (rytuose) ir Seklino (vakaruose) ežerai.
N.K-Pop
N.K-Pop (dar rašoma N.K. Pop) – penktasis anglų muzikantų Paul Heaton ir Jacqui Abbott bendras studijinis albumas, išleistas 2022 m. spalio 7 d. Albumas susilaukė daugiausia teigiamų kritikų įvertinimų ir debiutavo pirmojoje Jungtinės Karalystės albumų reitingo vietoje, tapdamas antruoju dueto įrašu, pasiekusiu šią viršūnę.
Dainų sąrašas
Visų dainų autoriai Paul Heaton ir Jonny Lexus, išskyrus 3–iąją, 4–ąją, 8–ąją ir 12–ąją dainas, kurias parašė Paul Heaton.
Ukmergės apylinkė
Ukmergės apylinkė (iki 1966 m. Pašilės apylinkė) – Lietuvos TSR administracinis-teritorinis vienetas rytų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje Pašilės vardu. 1949 m. buvo Pabaisko valsčiuje, 1950 m. priskirta naujam Smėlių rajonui. 1954 m. gegužės 25 d. prijungta prie Butkūnų apylinkės, Pabaisko apylinkės ir Steponavos apylinkės. Atkurta 1963 m. sausio 12 d. iš Steponavos apylinkės, dalies Pabaisko apylinkės ir dalies Krikštėnų apylinkės. 1966 m. gruodžio 30 d. į Ukmergę perkeltas apylinkės centras ir atitinkamai pakeistas jos pavadinimas (nors faktiškai apylinkės centras Pašilėje buvo iki 1974 m.). 1986 m. prijungta Laičių apylinkė.
Liepijų mokykla
Plungės rajono Liepijų mokykla – dieninė, savarankiško mokymosi bendrojo lavinimo mokykla Plungės rajone Plateliuose, Mokyklos g. 3. Įstaigos kodas 305888554. Filialai:
Istorija
Mokykla įkurta 2021 m. rugsėjo 1 d. sujungus Platelių gimnaziją ir Šateikių pagrindinę mokyklą. Ji pavadinta pagal Platelius ir Šateikius jungiantį Liepijų mišką.
Victor Crone
Viktoras Kronas (Victor Crone; g. 1992 m. sausio 31 d.) – Švedijos pop muzikos dainininkas ir gitaristas. 2019 m. Eurovizijos dainų konkurse atstovaus Estijai su daina „Storm“.
Palaukė (Biržai)
Palaukė – buvęs viensėdis Biržų rajono savivaldybėje, 4 km į rytus nuo Papilio.
Victor Crone
Viktoras Kronas gimė Švedijoje, Osterakeryje. Būdamas 18 metų emigravo į Los Andželą ir Nešvilį (JAV), kur su tokių garsių muzikantų kaip Diane Warren, Desmond Child ir Eric Brazilian pagalba ėmė mokytis rašyti dainas.
Palaukė (Biržai)
1923 m. buvo du ūkiai.
Banditės
Banditės – 2006 m. Prancūzijos, Meksikos ir JAV kinematografininkų sukurtas vesternas, kuriam scenarijų sukūrė Lukas Besonas, o pagrindinius vaidmenis atliko Penelopė Kruz ir Selma Hajek.
Turinys
Marija Alvarez – neturtingo Meksikos fermerio duktė, kurio žemę nusprendė užgrobti iš JAV atvykęs žemvaldys Taileris Džeksonas. Sara Sandoval – vietinio bankininko dukra, įgijusi nepriekaištingą išsilavinimą Europoje. Abi moterys nukenčia nuo Tailerio: jis, pasinaudojęs tuo, kad Marijos tėvas laiku nesumokėjo skolos, užvaldo jo žemę, o Saros tėvą nužudo kaip nebereikalingą partnerį, kuriuo buvo pasinaudota. Taileris nori paversi Sarą savo meiluže, tačiau ši pabėga ir keršydama nusprendžia apiplėšti buvusį tėvo banką, dabar perėjusį Tailerio nuosavybėn.
Banke Sara susiduria su Marija, kuri taip pat atėjo jo apiplėšti. Po įvairių konfliktų jos susivienija ir tampa bankų plėšikėmis, darančioms Džeksono valdomiems bankams didelius nuostolius. Neapsikentęs šis nusamdo kriminalistikos ekspertą Kventiną, tačiau pastarąjį merginos pagrobia, o vėliau pervilioja į savo pusę. Jie ima plėšikauti trise ir nors Marija su Sara vis labiau domisi Kventinu, pastarasis turi sužadėtinę.
Po dar vieno apiplėšimo, kurie darosi vis pavojingesni, jie sužino apie didįjį Džeksono planą: jo bankams patikėtus Meksikos valdžios pinigus apgaule traukiniu pergabenti į JAV. Trijulė patenka į traukinį, kuriuo taip pat keliauja ir Kventino sužadėtinė...
Dmitrovas
Dmitrovas  – miestas Rusijoje, Maskvos srityje, 65 km į šiaurę nuo Maskvos centro, prie Maskvos kanalo; rajono centras. Pro miestą eina geležinkelis ir plentas Maskva–Dubna, taip pat geležinkelio atšaka į Aleksandrovą. Vystoma frezavimo, medžio apdirbimo staklių, ekskavatorių, gelžbetoninių tiltų konstrukcijų gamyba, siuvimo, trikotažo, kailių (dirbtinių), maisto pramonė, veikia spaustuvė. Yra 1918 m. įkurtas kraštotyros muziejus. Veikia kelių Maskvos universitetų padaliniai, dramos teatras, folkloro ansamblis.
Mieste išlikę daug senosios religinės architektūros: Dievo Motinos Ėmimo į dangų soboras (1533 m.), Šv. Boriso ir Glebo vienuolynas (žinomas nuo 1462 m.), Kazanės Dievo Motinos (1735 m.), Švč. Mergelės Marijos Įvesdinimo (1766 m.) cerkvės. Gausu kitų XVIII–XX a. pr. visuomeninių ir gyvenamųjų pastatų. Išlikęs XII a. kremlius (pylimo aukštis 15 m).
Istorija
Dmitrovą Jachromos slėnyje 1154 m. įkūrė Jurijus Dolgorukis, nors slavų gyvenvietės čia būta jau anksčiau. Pavadintas Jurijaus sūnaus Vsevolodo (kuris pakrikštytas Dmitrijumi) garbei. XII a. Dmitrovas jau buvo didelis miestas, o 1280 m. tapo kunigaikštystės sostine. XIII a. nusiaubtas totorių. 1364 m. prijungtas prie Maskvos kunigaikštystės. XVI–XVII a. miestas sumenko, buvo užimtas Jono Sapiegos kariuomenės.
1781 m. tapo apskrities centru, imta plėtoti pramonė, XIX a. miestą pasiekė geležinkelis. XX a. 4-ajame dešimtmetyje šalia miesto iškastas kanalas, pastatytas uostas.
Svetlana Antonova
(g. 1979 m. gruodžio 10 d. Maskvoje) – Rusijos aktorė.
Išgarsėjo pasirodžius 2006 m. veiksmo filmui „Piranijos medžioklė“.
Vaidmenys
2001 m. baigė B. V. Ščiukino vardo aukštosios teatro mokyklos vaidybos skyrių (kurso vadovas Jurijus Šlykovas).
2001–2011 m. – Maskvos akademinio satyros teatro aktorė.
Palaukiai (Biržai)
Palaukiai – buvęs kaimas Biržų rajono savivaldybėje, 7 km į pietryčius nuo Parovėjos.
Petravas
Petravas – kaimas Vilniaus rajono savivaldybėje, 6 km nuo Skirlėnų, prie Jusinės upės.
CoRoT-31 b
CoRoT-31 b – egzoplaneta, skriejanti apie geltonąją nykštukę CoRoT-31, esančią Vienaragio žvaigždyne. Nuo Saulės sistemos nutolusi apie 7142,8 šviesmečio (2190 parsekų).
CoRoT-31 b yra karštojo Jupiterio tipo dujinė milžinė. Planetos masė siekia 0,84 Jupiterio masės, o spindulys – 1,46 Jupiterio spindulio. CoRoT-31 b vidutinis tankis – 0,33 ± 0,18 g cm³. Planetos masė nustatyta radialinių greičių metodu, o spindulys – tranzitų metodu. Apie savo žvaigždę ši egzoplaneta apskrieja per 4,62941 (± 0,00075) paros, jos orbitos didysis pusašis yra 0,0586 (± 0,0034) av, o ekscentricitetas – 0,02 (± 0,16). CoRoT-31 b skrieja beveik apskrita orbita.
Apie CoRoT-31 b atradimą pranešta 2017 m. Planeta aptikta CoRoT kosminiu teleskopu, taikant tranzitų metodą. Tai vienintelė CoRoT-31 sistemoje atrasta planeta (2020 m. duomenimis).
Velniukas (12131511)
left|120px
Velniukas – ežeras Lietuvoje, Švenčionių rajone, 4,5 km į pietvakarius nuo Joniškio, tarp ežerų Nikajo (šiaurės rytuose) ir Jagomanto (vakaruose), Dubingių miške. Ežero ilgis iš pietvakarių į šiaurės rytus – 0,3 km, plotis – iki 0,15 km. Altitudė 142,7 m. Krantai aukšti, ištisai apaugę medžiais. Ežeras nenutekantis, priklauso Nikajo ežero baseinui (Žeimenos intako Dubingos baseinas).
Dunhuangas
Dunhuangas  – miestas vidurio Kinijoje, Gansu provincijos vakaruose, Gansu koridoriuje, oazėje prie Juejačuano ežero, Kumtago dykumoje. Yra oro uostas, geležinkelio stotis, veikia muziejus, naktinis turgus. Šalia miesto yra žymi „dainuojančioji kopa“.
Dunhuangas yra senovinis miestas, seniau buvęs svarbus šilko kelio taškas.
Istorija
Vietovė gyvenama nuo II tūkstm. pr. m. e. pradžios. Pirmieji šių kraštų gyventojai, tikėtina, buvo čiangai (tibetiečiai-birmiečiai), taip pat galbūt juežiai (indoeuropiečiai). III a. pr. m. e. Dunhuangą užvaldė klajokliai šiongnu, bet 121 m. pr. m. e. atiteko Hanų dinastijai (kinams). Dunhuangas tapo vienu svarbiausių kinų vakarinių forpostų, nes buvo Gansu koridoriuje, vedančiame į toliau vakaruose klajoklių ir dykumų tautų apgyvendintas žemes. Iki Dunhuango ėjo Didžioji kinų siena, o miesto apylinkėse pristatyta žvalgybos bokštų ir tvirtovių. Valdant Sui ir Tangų dinastijoms (VI–X a.) Dunhuangas buvo toliausiai vakaruose buvusi kinų valda, čia kirtosi visos 3 šilko kelio trasos, pro Dunhuangą ėjo visi pagrindiniai prekybos keliai į Vidurinę Aziją ir Artimuosius Rytus, į Tibetą ir Indiją, į Mongoliją ir Sibirą.
I a. mieste pradėjo kurtis pirmieji budistų vienuoliai, apylinkėse jie įrengė šventyklų ir atsiskyrėlių buveinių kompleksą – Mogao urvus. Tai buvo didelės svarbos religinis ir kultūrinis centras, urvuose sukaupta milžiniška rankraščių biblioteka. Dunhuange įsikūrė ir krikščionių (nestoriečių), judėjų, manichėjų. 400-aisiais metais Dunhuangas tapo Vakarų Liango karalystės sostine (Šešiolikos karalysčių laikotarpis), bet 405 m. sostinė perkelta į Džiučuaną, o 421 m. miestas užkariautas Šiaurės Liango. Vėliau miestą puldinėjo Šiongnu, tibetiečiai, tiurkai (tabgačai), iškildavo vietiniai, iš esmės nepriklausomi, vadai. Tangų laikais Dunhuange gyveno gausi sogdų bendruomenė, sogdų ir kinų kultūra glaudžiai persipynė. 1036 m. miestą užvaldė tangutai, o 1227 m. Dunhuangas buvo sugriautas ir užkariautas mongolų. Juanų dinastijos laikais miestas atstatytas, bet paplitus jūrinei prekybai, nebeatgavo savo ankstesnės reikšmės. 1516 m. Dunhuangas vėl užimtas tibetiečių, o vėliau patyrė Čagatajaus chanato įtaką. 1715 m. jau sugriuvusį miestą užėmė kinai ir 1725 m. įkūrė naujoje vietoje.
Arga
Arga arba Zlaja  – upė Rusijoje, Kaliningrado srityje (Nemano ir Slavsko raj.); viena iš Lauknę sudarančių upių.
Baltelis (Švenčionių r., Labanoro sen., Pažemio km.)
left|120px
Arga
Intakas – Budupė [Budarka] (kairysis).
Baltelis (Švenčionių r., Labanoro sen., Pažemio km.)
Baltelis – ežeras rytų Lietuvoje, Švenčionių rajone, 5 km į rytus nuo Labanoro, Labanoro regioniniame parke, Pažemio kraštovaizdžio draustinyje. Telkšo 0,4 km į pietus nuo kelio, tuoj į šiaurę nuo Balto ežero, Labanoro girioje. Ežero ilgis iš vakarų į rytus – 0,21 km, plotis – iki 0,09 km. Altitudė 149,9 m. Ežeras nenutekantis, priklauso Balto ežero baseinui (Žeimenos upės intako Luknelės baseinas).
Arga
Arga iš dešinės suteka su Osa (Priamaja) ir sudaro Nemunyno intaką Lauknę. Pagrindinė gyvenvietė prie Argos – Naujieji Argininkai (Novokolchoznojė).
Vietovardis Arga siejamas su prūsų žodžiais, reiškiančiais švytėjimą, žėrėjimą.
Baltelis (Švenčionių r., Labanoro sen., Pažemio km.)
175px|miniatiūra|kairėje|Baltelis per visą plotį
Augmenija
Ežero pakrantės yra užpelkėjusios, apaugusios storu samanų sluoksniu, kuris net išsiplėtęs į ežero vidų. Aplink ežerą nėra daug užpelkėjusio ploto, tačiau jame gausu mėlynių, vaivorų, vietomis – spanguolių ir bruknių. Itin stipriai jaučiamas gailių kvapas.
Ežerą juosia aukštos pušys, dėl to vandens paviršius itin ramus – veidrodinis.
Gyvūnija
Baltelio pakrantėse galima pastebėti žalčiukų, gluodenų, vandenyje plaukioja antys.
1976 m. žiemos olimpinės žaidynės
'''1976 m. žiemos olimpinės žaidynės arba XII olimpinės žiemos žaidynės''' – dvyliktosios žiemos olimpinės žaidynės, kurios vyko 1976 m. vasario 4 d. – 15 d. Insbruko mieste Austrijoje.
Nybudys
Nybudys arba Buda  – upė Rusijoje, Kaliningrado srityje (Gusevo ir Černiachovsko raj.); Įsruties kairysis intakas.
Išteka iš ežerėlio šalia Bumbulų (Iljino) kaimo. Teka šiaurės vakarų kryptimi. Įteka į Įsrutį 34 km nuo jos žiočių, ties Zelionaja Dolinos kaimu.
Intakas – Skardupis (dešinysis).
Prie Nybudžio įsikūrę kaimai: Nybudžiai (Krasnogorskojė), Antbrokupėnai (Jasnojė Polė), Saugviečiai (Ščeglai), Mažieji Nybudžiai (Zelionaja Dolina).
Katerine Duska
Katerina Duska (g. 1989 m. lapkričio 6 d. Monrealyje) – Graikijos–Kanados dainininkė, atstovausianti Graikijai 2019 m. „Eurovizijos“ dainų konkurse su daina „Better Love“.
Pričiupau! (filmas)
Pričiupau! – 1985 m. sukurtas veiksmo filmas apie Šaltąjį karą.
Filmo garso takelis buvo išleistas kompanijos „MCA Records“ atskiru albumu, o jame yra populiarių to meto atlikėjų Frankie Goes to Hollywood, Nik Kershaw ir Randy Newman kūriniai.
Turinys
„Pričiupau!“ – populiarus žaidimas tarp universiteto studentų, kurie vienas kitą medžioja dažasvydžio ginklais ir Džonatanas yra vienas geriausių jo žaidėjų. Pasibaigus mokslo metams, jis kartu su draugu Manolo išvažiuoja į Paryžių, kad per atostogas pagerintų prancūaų kalbos žinias ir, žinoma, susirastų merginų. Manolo tai sekais puikiai, tuo tarpu Džonatanas nuolat apsijuokia, nes beveik nemoka kalbos. Galiausiai jis kavinėje užkalbina kiek vyresnę merginą, kuri, pasirodo, moka angliškai. Santykiai su čeke Saša klostosi žaibiškai ir dar tą pačią dieną Džonatanas praranda su ja nekaltybę ir įsimyli. Jiedu praleidžia kartu kelias dienas, kol Saša pasako turinti keliauti į Vakarų Berlyną. Džonatanas palieka draugą ir išvyksta kartu su ja. Čia ji prisipažįsta esanti kurjeris ir turinti užduotį iš Rytų Berlyno atgabenti siuntinį. Džonatanas važiuoja kartu, tačiau sovietų agentai jau laukia Sašos. Jiedu išsiskiria ir, persekiojami saugumo agentų, skirtingu laiku kerta sieną ir grįžta į Vakarų Berlyną. Saša nurodo susitikimo vietą, nes sovietų agentai taip pat atsiduria šiapus sienos ir apverčia jų viešbučio kambarį, ieškodami siuntinio. Susitikimas įvyksta, tačiau agentai juos apšaudo ir Džonatanas pabėga. Galiausiai jam pavyksta pasiekti oro uostą ir išskristi namo, kur krepšyje aptinka mikrofilmą, kurį tarp jo daiktų paslėpė Saša...
Vidiškių apylinkė (Ukmergė)
Vidiškių apylinkė – Lietuvos TSR administracinis-teritorinis vienetas Lietuvos vidurio rytuose, dešiniajame Šventosios krante.
Širdies nepakankamumas
Širdies nepakankamumas – rimta širdies funkcinė būklė, kada širdis nesugeba adekvačiai organizmo aprūpinti krauju. Tai reiškia, kad kraujas negali transportuoti pakankamo kiekio deguonies ir maisto medžiagų organizmui, kad jis galėtų normaliai funkcijonuoti.
Tai gali lemti raumenų nuovargį. Tai taip pat reiškia, kad organizmas negali tinkamai pašalinti kenksmingų medžiagų, dėl to atsiranda skysčių susilaikymas plaučiuose ir kitose kūno dalyse (kojose, pilve). Bendrasis nuovargis dažniausiai pasireiškia skausmu krūtinėje, kosuliu, atminties pablogėjimu, kojų patinimu, galvos skausmu, padažnėjusiu širdies plakimu.
Širdies veiklos sutrikimas
Širdis sudaryta iš dviejų pusių – kairiosios ir dešiniosios, kurios dirba harmoningai, užtikrindamos kraujo apytaką. Kraujas organizme cirkuliuojamas dviem apytakos ratais – didžiuoju ir mažuoju.
Veikiant įvairiems faktoriams, širdis pradeda silpti ir sutrinka kraujo cirkuliacija – taip vystosi širdies nepakankamumas. Skiriamas ūminis ir lėtinis širdies nepakankamumas. Taip pat kairiosios, dešiniosios ir abiejų širdies pusių nepakankamumas.
Dešiniosios širdies nepakankamumas vystosi sergant:
Širdies nepakankamumo išsivystymo rizikos veiksniai:
Diagnostika
Simptomai dažnai yra nespecifiniai ir ne visada padeda atskirti nuo kitos patologijos. Atpažinti ir vertinti simptomus bei požymius gali būti sunku nutukusiems, vyresniems ir lėtine plaučių liga sergantiems pacientams. Jaunesniems pacientams širdies nepakankamumas dažnai būna kitokios etiologijos, klinikinės išraiškos ir baigčių, lyginant su vyresniais sergančiaisiais.
Jautiena (filmas)
Jautiena – ispanų režisieriaus Bigas Luna 1992 m. sukurta drama, kurioje pirmą kartą kino ekrane debiutavo Penelopė Kruz.
Turinys
Silvija – jauna simpatiška mergina, gyvenanti kartu su motina ir dirbanti apatinių drabužių siuvykloje. Ji susitikinėja su fabriko savininkės sūnumi Chosė Luisu ir netrukus tampa nėščia. Jos nuostabai, vaikinas jos neatstumia, o apsidžiaugia ir pasiperša, tačiau tokia perspektyva visiškai nepatinka jo motinai Končitai. Nors šios vyras į situaciją reaguoja ramiai, ji nusamdo Raulį, dirbantį jos pačios kompanijoje apatinių drabužių modeliu, kad šis suviliotų Silviją, tikėdamasi, kad tai privers sūnų persigalvoti.
Nors Raulis ir stengiasi, Silvija nepasiduoda jo vilionėms ir vaikinas ima pats ją įsimylėti, tuo tarpu Končita jaučia vis didesnę trauką savo samdiniui ir jiedu netrukus tampa meilužiais.
Chosė Luisas dvejoja eiti prieš motinos valią tuoktis ir jo neryžtingumas ima erzinti Silviją, kurią vis labiau domina Raulis, tačiau pastarojo neketina atsisakyti Končita...
Pamargeniškiai
Pamargeniškiai – buvęs viensėdis Biržų rajono savivaldybėje, 6 km į rytus nuo Nemunėlio Radviliškio, pasienyje su Latvija.
Vsevoložskas
Vsevoložskas  – miestas Rusijoje, Leningrado srityje, Karelijos sąsmaukoje, 24 km į rytus nuo Sankt Peterburgo; rajono centras. Svarbus geležinkelių mazgas, praeina rytinis Sankt Peterburgo aplinkkelis. Mašinų ir metalo apdirbimo (automobilių surinkimo, skardinių gamybos), elektronikos, naftos chemijos (padangų), siuvimo, baldų, poligrafijos, keramikos, maisto (pieno, mėsos) pramonė. Veikia krašto muziejus, išlikę Prijutino ir Riabovo rūmai.
Jonida Maliqi
Jonida Maliči (g. 1983 m. kovo 26 d. Tiranoje) – Albanijos dainininkė, atstovausianti Albanijai 2019 m. Eurovizijos dainų konkurse su daina „Ktheju tokës“.
Egipto ir Lietuvos santykiai
Egipto ir Lietuvos santykiai – dvišaliai tarptautiniai santykiai tarp Egipto ir Lietuvos.
Nepriklausomybę pripažino 1991 m. rugsėjo 6 d. Diplomatiniai santykiai užmegzti 1992 m. sausio 22 d.
Abi šalys yra Jungtinių Tautų, kitų tarptautinių organizacijų narės. Santykiai vystomi ir daugiašaliu formatu – Lietuva yra akreditavusi savo ambasadorių Arabų Šalių Lygai, kurios nariu yra Egiptas.
Kaire veikia Lietuvos Respublikos ambasada, kurioje reziduoja nepaprastasis ir įgaliotasis ambasadorius. Ambasada taip pat akredituota Jordanijai, Libanui, Katarui ir Arabų Lygai. Tuo tarpu Egiptas yra akreditavęs savo nepaprastąjį ir įgaliotąjį ambasadorių Lietuvai, reziduojantį Kopenhagoje, Danijoje.
Lietuvoje 2022 m. pradžioje gyveno 207 Egipto piliečiai. Egiptas - populiariausia turistų iš Lietuvos kryptis Afrikos žemyne, 2019 m. išvykusiųjų turistų kelionių skaičius į šią šalį siekė 69,6 tūkst. 2021 m. duomenimis, Egipte gyvena apie 100 Lietuvos piliečių.
Pirmieji kontaktai ankstyvuoju laikotarpiu
thumb|Pirmasis Egipte apsilankęs lietuvis, [[Mikalojus Kristupas Radvila Našlaitėlis.]] Dėl santykinai didelio atstumo, kontaktų tarp Lietuvos ir Egipto iki XX amžiaus būta labai nedaug. Vis dėlto buvo aktyviai Egipto kultūra besidomėjusių Lietuvos didikų. Vienas jų, Mikalojus Kristupas Radvila Našlaitėlis, dar 1584 m. lankėsi Egipte, kur apžiūrėjo Egipto piramides, o savo kelionę aprašė dienoraštinio tipo memuaruose. Radvila Našlaitėlis laikomas pirmuoju lietuviu, ėmusiu rinkti senosios Egipto kultūros radinius (brangakmeniais inkrustuotą egiptietišką skrynelę). Į Lietuvą jis bandė pargabenti ir dvi Egipte įsigytas mumijas, norėdamas pademonstruoti senosios Egipto civilizacijos medicinos pasiekimus, tačiau dėl laivo įgulos prietaringumo buvo priverstas jas išmesti į jūrą. Tarp 1820 ir 1822 m. po Egiptą keliavo Juozapas Senkovskis, tarp 1825 ir 1834 m. — Steponas Pliateris. 1858 m. mumiją iš Egipto atsivežė ten keliavęs ir kasinėjęs grafas Pranickis.
1860–1861 m. archeologiniuose tyrinėjimuose Karnako šventyklos ir Tėbų griuvėsiuose dalyvavo Ignotas Žagelis. 1863–1870 m. jis Egipte dirbo Egipto vicekaraliaus rūmų okulistu. Kelionėje Nilu nuo pat jo ištakų iki žiočių surinko daug eksponatų, kuriuos pasiuntė Europos muziejams.
Santykiai 1918–1940 m.
thumb|Marija Rudzinskaitė-Archimavičienė, pirmoji profesionali egiptologė Lietuvoje. thumb|Bendra Egipto ir Lietuvos krepšinio rinktinių nuotrauka, daryta [[1937 m. Europos krepšinio čempionatas|1937 m. Europos krepšinio čempionato metu.]] Marija Rudzinskaitė-Archimavičienė yra pirmoji profesionali egiptologė iš Lietuvos. Ji dar 1910 m. dalyvavo ekspedicijoje į Egiptą. Taip pat vyko į ekspedicijas 1924 ir 1934 m., kur kasinėjo Gizoje, parsivežė nemažai eksponatų savo kolekcijai. 1922 m. mokslininkės iniciatyva universitete pradėtas skaityti Egipto istorijos kursas, paskaitose studentai buvo supažindinami su meno bei raštijos Egipte paminklais. 1932 m. Marija Rudzinskaitė-Archimavičienė išleido žodynėlį „Egipto hieroglifai“, kuriame paaiškinta simbolinė bei fonetinė svarbiausių hieroglifų reikšmė. Išvertė keletą egiptietiškų himnų, apysaką. Parašė ir 1936 m. išleido Egipto istorijos vadovėlį. Didžioji dalis surinktos kolekcijos saugoma Mykolo Žilinsko galerijoje Kaune. 1924 m. Lietuvos ir Egipto nacionalinės rinktinės susitiko žaisti draugiškų rungtynių Prancūzijoje, kurių metu Lietuvos rinktinė patyrė vieną skaudžiausių pralaimėjimų per visą savo šalies futbolo istoriją.
Egipte 1929–1930 m. lankėsi lietuvių keliautojas ir antropologas Antanas Poška. 1937 m. Lietuvos ir Egipto krepšinio rinktinės susitiko Rygoje vykstančiame Europos krepšinio čempionate, kur Lietuva laimėjo aukso medalį. 1939 m. Egipte vyko stalo tenisininkų čempionatas, kuriame Lietuvos vyrų rinktinė iškovojo ketvirtą vietą. Diplomatiniai santykiai tarp Lietuvos ir Egipto tarpukariu nebuvo palaikomi.
Santykiai Lietuvos okupacijos metais
Yra duomenų, kad SSRS okupacijos metais Egiptas palaikė ryšius su Lietuvos diplomatinėmis atstovybėmis.
Santykiai po 1991 m.
Tarp valstybių pasirašyta sutartis dėl ekonominio, techninio ir mokslinio bendradarbiavimo (1996 m.), susitarimas dėl bendradarbiavimo kultūros srityje (2004 m.) ir susitarimas dėl reikalavimo turėti vizą netaikymo diplomatinių pasų turėtojams (2019 m.).
2002 m. spalį oficialiai atidaryta Lietuvos Respublikos ambasada Egipto Arabų Respublikoje. Lietuva tapo pirmąja iš trijų Baltijos valstybių, atidariusia atstovybę Egipte. Ambasados atidarymo iškilmėse dalyvavo Lietuvos užsienio reikalų ministras Antanas Valionis bei Egipto užsienio reikalų ministras Ahmedas Maheris.
2017 m. rugpjūtį Lietuvoje pirmą kartą lankėsi Egipto užsienio reikalų ministras Samehas Šoukry, kur susitiko su Lietuvos užsienio reikalų ministru Linu Linkevičiumi ir Lietuvos premjeru Sauliumi Skverneliu. Dar kartą abiejų šalių užsienio reikalų ministrai susitiko 2019 m. spalį Vilniuje.
Lietuvos URM teigimu, 2019 m. sausio 22-24 d. su darbo vizitu Egipte planavo lankytis Lietuvos užsienio reikalų ministras Linas Linkevičius.
Švietimo, mokslo ir technologiniai mainai ir kultūrinis bendradarbiavimas
Yra profesionalių egiptiečių krepšininkų, žaidusių Lietuvos aukščiausioje krepšinio lygoje. Tarp jų – Assem Marei, 2015–2016 m. žaidęs Šiaulių „Šiaulių“ komandoje.
Ekonominiai santykiai
2020 m. duomenimis, prekybos apyvarta tarp Lietuvos ir Egipto siekė 82,2 mln. eurų, o Egiptas buvo 47-as pagal prekybos apimtis Lietuvos prekybos partneris.
Pagal tiesioginių užsienio investicijų Lietuvoje dydį Egiptas yra 66-as (investicijos siekia 0,14 mln. eurų). Savo ruožtu Lietuvos tiesioginių investicijų Egipte 2020 m. užfiksuota nebuvo.
Pasiuntiniai Lietuvai
Sąrašas nėra baigtinis
Aluotų valsčius
Aluotų valsčius – buvęs administracinis-teritorinis vienetas dabartinėje šiaurės rytų Lietuvos teritorijoje. Centras – Aluotos, vėliau – Kunigiškiai I.
Lauknė
Lauknė arba Rževka  – upė Rusijoje, Kaliningrado srityje (Slavsko raj.), Nemunyno kairysis intakas. Prasideda susiliejus Argos (Zlajos) ir Osos (Priamajos) upėms. Teka į vakarus pelkėtomis vietomis, vaga vingiuota. Įteka į Nemunyną 8 km nuo jo žiočių.
Intakai: Osa [Priamaja], Senoji Osa, Parva [Lugovaja] (kairieji), Arga (dešinysis).
Upės vidutinis plotis – 50 m, vidutinis gylis – 1,5–2 m.
Kotiškė
Kotiškė – buvęs kaimas Trakų rajono savivaldybėje, netoli Rūdiškių.
Muziris
Muziris  – senovinis uostamiestis Indijoje, Arabijos jūros pakrantėje, Malabaro krante, dabartinės Keralos teritorijoje, prie Perijaro upės žiočių. Tai buvo svarbiausias antikos laikų Indijos uostas, iš kurio finikiečiai, graikai, romėnai, egiptiečiai, persai gabenosi prieskonius (ypač juoduosius pipirus ir cinamoną), pusbrangakmenius (pvz., berilą), perlus, deimantus, safyrus, dramblio kaulą, kinišką šilką, vėžlių šarvus, įvairius kvapiuosius aliejus mainais už auksą, chrizolitą, lino drobes, varį, šviną, alavą, koralus, vyną, realgarą, orpimentą.
Muziris minimas Pietų Indijos šaltiniuose tamilų ir sanskrito kalbomis. Poetiniame tamilų rinkinyje „Akananūru“ (Akanaṉūṟu) aprašomas Muziris ir vakariečių (javanų = graikų) laivai, pilni aukso. „Purananūru“ (Puṟanāṉūṟu) taip pat aprašomi aukso mainai į pipirus, miesto žvejai, miesto prabanga. I a. graikų veikale „Eritrėjos jūros periplas“, kuriame aprašyti Indijos vandenyno uostai, rašoma, kad svarbiausi Serobothros (Čeros) uostai yra Muziris, Naura, Tindis ir Nelkinda. Rašoma, kad Muziris įsikūręs upės žiotyse, ten gausu graikų ir Arabijos laivų. Romėnams reikalingi pipirai auginti aplinkinėse kalvose, o prekes pakrauti galima tik valtimis, nes lagūna laivams per sekli. Plinijus Vyresnysis taip pat aprašo sudėtingą prisišvartavimą Muziryje bei piratų pavojų. Klaudijus Ptolemėjus Muzirį pavaizdavo esant prie Pseudostomo upės žiočių. IV–V a. romėniškame Peutingerio žemėlapyje gan nuodugniai pavaizduotas Muziris, gretimas ežeras bei „Augusto šventykla“, kurią galbūt pastatę ten viešėdami ir laukdami palankaus vėjo romėnai.
Pamiškė (Biržai)
Pamiškė – buvęs viensėdis Biržų rajono savivaldybėje, 4 km į rytus nuo Papilio, prie Lakštalažos upelio (Rovėjos intakas), Kelmynės miško pašonėje.
Turkmėnistano agrarinė partija
Ji yra viena iš trijų oficialiai įregistruotų politinių partijų, teisėtai veikiančių Turkmėnijoje, jai atstovaujama Turkmėnijos asamblėjoje.
2017 m. prezidento rinkimuose Agrarinė partija savo kandidatu iškėlė Durdigilicą Orazovą. Rinkimuose D. Orazovas užėmė devintą (paskutinę) vietą tarp kandidatų – surinko 1898 balsus (0,06 %). 2022 m. prezidento rinkimuose partija nominavo Agajaną Bekmyradovą, jis surinko 7,22 % balsų ir užėmė trečią vietą.
Partija rėmė prezidento Gurbangulio Berdimuhamedovo politiką. Pasak kritikų, partija atsirado tik tam, kad sukurtų daugiapartinių rinkimų iliuziją.
Paskevitiškis
Paskevitiškis – buvęs kaimas Biržų rajono savivaldybėje, 10 km į pietryčius nuo Biržų.
Petravičiai
Petravičiai – kaimas Lazdijų rajono savivaldybėje, 1 km į rytus nuo Teizų, išsibarstęs prie vieškelio Teizai–Zebrėnai ir Šventupės upokšnio. Kaime išlikęs senovinis drėbto molio svirnas (statytas 1931 m.), tvartas ir kluonas, tradicinio išplanavimo sodyba.